stanford-oval/wikipedia huggingface dataset:
השבת השחורה
תגובת היישוב היהודי

"תנועת המרי העברי" תכננה פעולות גמול אחדות בעקבות "השבת השחורה", אך פנייתו של חיים ויצמן, נשיא ההסתדרות הציונית, מנעה פעולות אלה. משה סנה, שהיה ראש המפקדה הארצית של ההגנה, התפטר מתפקידו לאות מחאה. במכתב לבן-גוריון הציג סנה את עמדתו:
לא ראיתי ואינני רואה בהתקפה זו של ה-29 ביוני, הנמשכת למעשה עד היום הזה, לא אסון ולא כישלון. אדרבה, ההתקפה הוכיחה כי השלטון רואה בכוחנו הפעיל גורם רציני, ולכן הוא הגיע לכלל מסקנה, שהוא מוכרח את הכוח הזה לשבור. ההיגיון המדיני חייב להפעיל שוב את כוחנו מיד לאחר ה-29 ביוני, כדי להוכיח, כי כוחנו לא נשבר ואף רצוננו להשתמש בו לא נשבר.
תנועת המרי העברי שינתה לכאורה גישה והחליטה לשים דגש על הפעלת לחץ בינלאומי בשילוב הגברת הפעילות לעלייה והתיישבות בארץ. בפועל תכננה התנועה את פיצוץ מלון המלך דוד ב-22 ביולי 1946. כישלון הפעולה, עקב אי שעייתם של הבריטים לאזהרה ולקריאה לפינוי המלון, גבה את חייהם של 91 קרבנות יהודים, ערבים ובריטים. התוצאות הרות האסון גרמו להלם בתנועה והובילו לפירוקה ולהטלת האחריות על הפיצוץ על האצ"ל בלבד, שכן היו אלה בעיקר אנשיו שהוציאו אותו לפועל.
בחקירה שערכו אנשי הש"י ביגור, העידו כמה מילדי הקיבוץ כי הבחינו במהלך הפעולה הבריטית בעולים מצ'כוסלובקיה – אוטו פרוינד וברנרד פפנק, משוטטים בקיבוץ, לבושים במדי צבא בריטי. השניים נחטפו על ידי ההגנה ב-3 ביולי 1946 ועונו בחקירתם במטרה להודות בשיתוף פעולה עם הבריטים. פרוינד הוכיח כי לא היה בקיבוץ כלל ושוחרר, ואילו על פפנק (פלגי) הוטל עונש מוות, אולם הוא הצליח להימלט וחזר לצ'כוסלובקיה, משם עלה שוב לישראל ב-1964 לאחר שהוכיח שלא היה לו קשר להלשנה וניקה את שמו.
לקריאה נוספת

מרדכי נאור, השבת השחורה, תל אביב: הוצאת הקיבוץ המאוחד, תשמ"א-1981.
הערות שוליים

↑  השבת השחורה, באתר סגולה – מגזין ישראלי להיסטוריה
↑  מוטי גולני, הנציב האחרון, עם עובד, 2011, עמ' 92
↑  אורי מילשטיין, האמת על מלחמת העצמאות: הכנות לקויות - פרק 27, באתר News1 מחלקה ראשונה, 8 במאי 2015
↑  אורי מילשטיין, ההתראה על מבצע ברודסייד, דבר, 26 ביוני 1981; המשך
↑  זלמן מסחרי, מי הודיע על השבת השחורה?, דבר, 26 באוקטובר 1966
↑  יעקב ליפשיץ, מד"א והשבת השחורה, דבר, 22 בנובמבר 1966
↑  יעקב ליפשיץ, בליל השבת השחורה, דבר, 29 ביוני 1962
↑  אפרים דקל, עלילות ש"י, 1953, בפרק "הבולשת מפסידה עמל שלושים שנה"
↑  ספר תולדות ההגנה,:כרך שלישי חלק שני, עמ'893, 1973
↑  מרה אבנר, הרצאת טד על "המצור על גבעת חיים - נובמבר 1945", אתר קיבוץ עין שמר, לא צוין, עמ' לא צוין
| --- | --- |
בקרת זהויות :  NLI: 987009912451605171 
חדר הפוך בקיבוץ יגור בעקבות החיפוש שנערך בו ב"שבת השחורה" (מאוספי הספרייה הלאומית).
אנדרטה לחיים חרודי, חבר קיבוץ תל יוסף שנהרג מאש הבריטים ב"שבת השחורה".
בית המלאכה ביגור, מתחתיו היה הסליק העיקרי שבו נמצא הנשק בשבת השחורה
פיל אפריקני

| פיל אפריקני |
| --- | --- |
 פיל בפארק הלאומי אטושה בנמיביה
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: בעלי חדק
משפחה:: פיליים
סוג:: פיל אפריקני
שם מדעי
 Loxodonta ‏לא ידוע, 1827
תחום תפוצה


פיל אפריקני (שם מדעי: Loxodonta) הוא סוג במשפחת הפיליים לצד הסוג פיל.
מאפיינים

הפילים האפריקניים הם בעלי החיים היבשתיים הגדולים ביותר, משקלם מגיע לכדי 4–7 טונות (4,000–7,000 קילוגרם) וגובהם הוא כ-3.5–4.5 מטרים (11–15 רגל). הם צורכים עד כמאתיים ליטרים מים ביום ומסוגלים לשתות יותר מ20 ליטר מים בלגימה אחת. הם ניזונים מכ-140 ק"ג צמחייה ליום. כיום קיימים שני מיני פיל אפריקני:
פיל סוואנה אפריקני (Loxodonta africana)
פיל יער אפריקני (Loxodonta cyclotis).
עדר של פילים בטבע מונה כ-30 פרטים, רובם נקבות בנות המשפחה המורחבת. בראש העדר עומדת הפילה המבוגרת. הזכרים הבוגרים חיים בנפרד, בקבוצות קטנות או ביחידים. הפיל האפריקני הבוגר אינו מאוים על ידי הטורפים באפריקה. להקת אריות גדולה מסוגלת לטרוף פיל צעיר, אם כי לרוב הפיל הצעיר מוגן על ידי העדר. הפילים[דרושה הבהרה] נוהגים לכסות את עצמם בבוץ צונן ואף בחול יבש בכדי להגן על עורם הרגיש מפני קרני השמש. ישנה אוכלוסייה מיוחדת של פילים בנמיביה ובמאלי החיה במדבר ולא בסוואנות או ביערות.
מאפיינים > מבנה הגוף

אפרכסת האוזניים של הפילים האפריקניים גדולה משל הפילים האסייתים כהתאמה פיזיולוגית: הטמפרטורה הממוצעת באפריקה גבוהה מזו שבאסיה, ואפרכסות האזניים הגדולות מאפשרות איבוד חום יעיל יותר דרך כלי הדם המרובים הממוקמים בהן. רוחבן של אוזני הפיל האפריקני מגיע ל-120–125 ס"מ.
גובהו של פיל אפריקני הוא 3.75 מטרים (12.3 רגל), אך עשוי להגיע גם ל-4.8 מטרים (16 רגל).
בקצה החדק ישנם אצל הפיל האפריקני שתי בליטות בשרניות זה מול זה כמעין אצבעות.
לפילים שני חטים גדולים העשויים שנהב, חטים אלו היו ועדיין אחת הסיבות, לציד הפילים.
משך חייו הממוצע של הפיל הוא כ-60–70 שנה.
הפיל האפריקני בעבר

בעבר היה נפוץ הפיל על פני כל אפריקה אך כיום הוא נפוץ בעיקר בשמורות טבע בדרום ומזרח אפריקה. בעבר היה קיים מין נוסף של פיל אפריקאי שהיה קטן יותר מהפיל האפריקאי וגם מהפיל האסייתי. פיל זה שימש בצבאו של חניבעל בתור פיל מלחמה.
שנהב הפילים האפריקנים החליף בתחילת המאה ה־19 את סחר העבדים בתור תחום הייצוא החשוב ביותר מאפריקה, אולם בשנות ה־80 של המאה ה־19 אוכלוסיית הפילים כמעט הושמדה, מה שגרר איתו את שוק השנהב לקריסה.
בשנת 1847 תועד הפיל האפריקני, שנחשב עד היום לפיל הכי גדול בהיסטוריה, גובהו היה 4.9 מטרים (16 רגל) ואורכו כמעט 10 מטרים (33 רגל).
לצורך השוואה, גובהו של פיל אסייתי גדול יגיע לכ-3.6 מטרים.
רבייה

הריון הפילות האפריקניות הוא הארוך בין חיות היבשה, 20–22 חודשים, ולרוב נולד גור יחיד במשקל של בין 90 ל-135 ק"ג. גורים אלה צורכים כ-12 ליטר חלב ביום ורק בגיל 5–6 הם נגמלים. האם מטפלת בגור הנולד, אולם את השמרטפות היא חולקת עם שאר פילות העדר. תקופה זו נמשכת מהגמילה ועד גיל 17 בערך ובה מתהווה מבנה העדר. בגיל 13 מתחילים הזכרים להיפרד מעדר האמהות. בהמשך יצטרפו לנקבות רק לשם רבייה. לזכרים שבהם יש התפרצויות זעם בתקופת המוסט שגורמים להם להיות מסוכנים לסביבתם.
ההריון הוא רק בזמן הייחום, הפילה תזדווג כ-7 פעמים במהלך חייה.
אינטליגנציה

פילים אפריקאים נחשבים לחיה אינטליגנטית מאוד, ויש להם קליפת מוח גדולה ומפותלת מאוד שמספר הנוירונים בה דומה לזו של מוח האדם, תכונה שהם חולקים גם עם קופים ומספר מיני דולפינים. בזכות מאפייני קליפת המוח שלהם, פילים אפריקאים הם בין המינים האינטליגנטיים ביותר בעולם. מוחו של הפיל האפריקאי שוקל בממוצע מעט יותר מ־5 קילוגרם (11 ליברות). מבנה מוחו המורכב של הפיל האפריקאי מצביע על אבולוציה מתכנסת[דרוש מקור].
תפוצה

במערב היבשת חיים הפילים ביערות, ולכן קשה יותר לפגוע בהם. עם זאת באזורים אלה נאמדים הפילים בעשרות ובמאות, ורק בשלוש מדינות יש יותר מאלף פילים. לעומת זאת בדרום אפריקה, נשמרת בשנים האחרונות אוכלוסייה במצב קבוע, ולפעמים היא אפילו גדלה. מספר הפילים בכל אפריקה נאמד היום (לפי אומדני הקרן העולמית לשימור חיות הבר) בין 470,000–690,000 פרטים.
מחקר שפורסם ב-2024 הראה שב-50 השנים האחרונות הצטמצמה אוכלוסיית הפיל האפריקני ב-77%, בעיקר עקב צייד בלתי חוקי ואובדן שטחי מחיה.
ציד

הפיל האפריקני היה מטרה פופולרית לציד לשם ספורט, עוד מאז המאה ה-19 ובין חמשת הגדולים. מאז שציד לשם ספורט הוגדר כבלתי חוקי, ומאז הגדרת שמורות הטבע בכל רחבי אפריקה - כמות הציד ירדה משמעותית. אך בשנים האחרונות, הציד התגבר ביתר שאת למטרות סחר בלתי חוקי בחטים, שמבוצע בעיקר בידי ארגוני טרור במרכז אפריקה, ובראשם, צבא ההתנגדות של האל של ג'וזף קוני. החטים מועברים לנמלי היבשת כגון: דאר א-סלאם, קייפטאון ולאגוס, וממשיכים לשווקים בכל רחבי העולם. על פי האומדנים, בין השנים 2010–2012 ניצודו לא פחות מ-100,000 פילים, וכך לא נשאר אף פרט בסודאן. בטנזניה נשארו רק 40% מהפרטים, ובמוזמביק נשארו 52%. פיל מפורסם בשם סאטאו שחי בקניה היה ידוע בחטיו הענקיים שהפכו אותו למטרה פוטנציאלית לציד ובשל כך הוא זכה לשמירה צמודה. בסופו של דבר המאמצים לשומרו לא הצליחו והוא ניצוד בשנת 2014.
גלריה

משפחת פילים חוצה את נהר הזמבזי בזמביה באזור הזמבזי התחתון ליד צ'ירנדו
פיל אפריקני בספארי ברמת גן
שיירת פילים אפריקניים בדרום-אפריקה
פילה אפריקנית בבוטסואנה
פיל אפריקני שותה
פיל אפריקני בפארק הלאומי קרוגר
הערות שוליים

↑  Loxodonta, Mammals Species of the World
↑  מילון בעלי חיים: נכר (תשל"ב), 1972, באתר האקדמיה ללשון העברית
↑  European-and-African-interaction-in-the-19th-century, אנציקלופדיה בריטניקה
↑   הבסיס העצבי וההורמונלי של זוגיות (מונוגמיה) ביונקים, פרופ' שלמה וגנר, סרטון בערוץ "אוניברסיטת חיפה", באתר יוטיוב (אורך: 01:08:56)
↑   רויטרס, מחקר: אוכלוסיית הפיל האפריקאי צנחה ב-77% בתוך 50 שנה, באתר הארץ, 13 בנובמבר 2024
↑  Charles T. T. Edwards, Kathleen S. Gobush, Fiona Maisels, Dave Balfour, Russell Taylor, George Wittemyer, Survey-based inference of continental African elephant decline, Proceedings of the National Academy of Sciences 121, 2024-11-26 doi: 10.1073/pnas.2403816121
פקקת

| --- | --- |

 תחום:  אנגיולוגיה 
 טיפול:  אפיקסבן  eptifibatide  ריברוקסבאן  קלופידוגרל  fondaparinux  dabigatran etexilate  וארפרין 
 קישורים ומאגרי מידע
 MeSH:  D013927
 סיווגים
 ICD-10:  I80, I82 
 
פַּקֶּקֶת או תרומבוזיס (באנגלית: Thrombosis) היא מצב רפואי שבו קריש דם (או בשם אחר "פקיק דם") סותם את אחד מכלי הדם בגוף. קריש דם עלול לגרום לשני סיכונים עיקריים - שבץ מוחי ופקקת ורידים עמוקים. שבץ מוחי נגרם כשקריש דם חוסם עורק המוביל דם למוח. הקריש יכול להיווצר באזור החסימה או להגיע לאזור ממקום אחר בגוף (אז הוא מכונה תסחיף, כי הוא נסחף בזרם הדם). פקקת ורידים עמוקה היא מחלה שבה נוצר קריש דם, על פי רוב בוורידי הרגליים, אך לעיתים גם בוורידי הזרועות. הקריש עלול להיסחף עם זרם הדם אל הריאות ולגרום לתסחיף ריאתי, הגורם במקרים חמורים אף למוות.
מורפולוגיה

המורפולוגיה בהתאם למיקום הפקיק:
בתוך חדרי הלב או האבי העורקים (aorta באנגלית), על הפקיקים ימצאו קווים של אדום בהיר ואדום כהה לחלופין. תופעה זו נקראת Lines of Zahn, ומקורה ביצירת שכבות-שכבות על גבי הפקיק. השכבות הבהירות מורכבות מפיברין ומטסיות, והכהות מאריתרוציטים. באבי העורקים (aorta באנגלית) ובחדרי הלב נמצאים mural thrombi, שקשורים לדופן בצידם האחד, וצידם השני פונה לחלל. כאשר יש דלקת במסתמי הלב, עשויים להיווצר תרומבי גם עליהם, שיקראו וגטציות (vegetation).
בעורקים פריפריים וקטנים יוצרו לרוב פקיקים חוסמים (occlusive). צבעם אפרפר, ולרוב ייווצרו על דופן פגועה של כלי דם.
הפקיקים בוורידים יכולים להיות לעיתים חוסמים. הדם בוורידים זורם לאט, ולכן קריש דם שם ייראה כמעט כמו קריש שנוצר במבחנה, כלומר - מורכב באופן הומוגני מתאים וגורמי קרישה. מסיבה זו, תרומבי אלו דומים לקרישים שנוצרים לאחר המוות. כדי להבדיל ביניהם - תרומבי לרוב יהיו קשורים לדופן כלי דם, ואילו קרישים לא.
הפקיק בהמשך:
התרומבוס יעבור אמבוליזציה (סחיפה), ואז ייקרא "אמבולוס".
התרומבוס יגדל, עד חסימה של כלי הדם.
התרומבוס יעבור re-organization (ארגון-מחדש). אם זהו mural thrombus ינדדו אליו תאי אנדותל ויצפו אותו, כך שלבסוף יסתפח לדופן כלי הדם. חלל כלי הדם, מן הסתם, יהפוך לצר יותר. אם התרומבוס חסימתי, ינדדו אליו תאי רקמה חיבורית, ועשויים להתפתח בתוכו כלי דם חדשים (re-canalization).
פירוק של התרומבוס (dissolution).
קריש דם - פרוגנוזה

היווצרות קריש דם עלולה לגרום לתוצאה אחת מבין ארבע התוצאות הבאות: התפשטות, תסחוף, המסה או ארגון ותיעול מחדש.

1. התפשטות של פקיק מתרחשת לכיוון הלב. פירוש הדבר הוא שההתפשטות מתבצעת קדימה בוורידים או אחורה בעורקים.

2. תסחוף מתרחש כשפקיק משתחרר מדופן כלי הדם והופך לנייד. תסחיף ורידי (הנובע לרוב מפקקת ורידים עמוקים בגפיים התחתונים) ינוע דרך מחזור הדם המערכתי, יגיע לצד הימני של הלב ויזרום דרך עורק הריאה תוך יצירת תסחיף ריאתי. מנגד, פקקת עורקית הנובעת מיתר לחץ דם או מטרשת עורקים עלולה להפוך לניידת והתסחיפים הנובעים ממנה עלולים לחסום כל עורק או עורקיק בכיוון הזרימה מאתר היווצרות הפקיק. המשמעות היא שבץ מוחי, אוטם שריר הלב או פגיעה בכל איבר אחר.

3. המסה מתרחשת כשמנגנוני המסת הפיברין מפרקים את הפקיק ומחדשים את זרימת הדם אל כלי הדם. ניתן לסייע לכך על ידי מתן תרופות (לדוגמה, לאחר חסימה של עורק כלילי). תגובה מיטבית לתרופות ממיסות פיברין מתקבלת תוך מספר שעות, לפני התפתחות מלאה של רשת הפיברין של הפקיק.

4. ארגון ותיעול מחדש כרוכים בגדילה פנימית של תאי שריר חלק, פיברובלסטים ואנדותל לתוך הפקיק העשיר בפיברין. אם התיעול מחדש נמשך, הוא מספק ערוצים בגודל נימי דרך הפקיק ומאפשר המשך של זרימת הדם דרך הפקיק כולו. אולם, ייתכן כי זרימת הדם המחודשת לא תספיק לצרכים המטבוליים של הרקמה במורד הזרימה.
הערות שוליים

↑  "אירוע מוחי", אתר "שירותי בריאות כללית"
↑  ד"ר שמואל גבעון, "קרישי דם", אתר "שירותי בריאות כללית"
↑  אבי העורקים
↑  תאי דם אדומים
| --- | --- |
בקרת זהויות :  NLI: 987007536584305171  BnF: cb119336732 (data)  GND: 4059963-2  LCCN: sh85135077  NDL: 00565646  NKC: ph126757 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דאוס אקס מכינה

הצייד בסיפור העממי "כיפה אדומה", הוא דוגמה ל"Deus Ex Machina"
דֵאוּס אֶקְס מָכִֿינַה (בלטינית: Deus ex machina; מיוונית: Ἀπὸ μηχανῆς θεός, אָפּוֹ מֵכַאנֵס תֶאוֹס) הוא מונח שפירושו אֵל מחוץ מכונה ("מכונה" במובן של מנגנון, מכניקה).
משמעות המונח

מונח זה משמש לתיאור מצב בסיפור או דרמה, בו הכותב מכניס לעלילה גורם נוסף, שאינו נובע מהשרשרת הסיבתית העלילתית, על מנת לפתור בעיות עלילתיות. לדוגמה: באגדת העם כיפה אדומה, מופיע בסוף הסיפור צייד, שמציל את הדמויות, אף על פי שהופעתו אינה נובעת סיבתית מתוך שרשרת האירועים הקודמים.
בהשאלה, הביטוי מתייחס למצב בו אנשים מצפים לסיוע שיבוא מן החוץ, "דאוס אקס מכינה", לאחר שלא פתרו בעיה בעצמם.
מקור המונח בתיאטרון

מקורו של המונח בתיאטרון היווני, בו מכונה הייתה מורידה "אל" לבמה, כדי לפתור מצב שאין דרך אחרת להתירו. מקור הביטוי בספרו של הורטיוס, "על אמנות הפיוט", שטען שעל הסופר להימנע משימוש ב"אל המגיח ממכונה" כדי לפתור בעיות בעלילה. בספרו "הפואטיקה", יוצא אריסטו נגד שימוש בדאוס אקס מכינה, הפוגם, לדעתו, בכוחה של השרשרת הסיבתית בעולם המיוצג. כותב הטרגדיות היווני אוריפידס היה ידוע בשימושו בתחבולה אמנותית זו.
לתחבולה זו קמה התנגדות גם מכיוון נוסף, בטענה שהיא פוגמת בהשעיית הספק - מאחר שלעלילה מוכנס גורם נוסף, שאינו מסתדר עם הלוגיקה הפנימית שלה, הדבר פוגם באשליה של עולם מיוצג, החסר יד מכוונת, וחושף את כוונות היוצר.
ראו גם

הפואטיקה של אריסטו
האקדח של צ'כוב
נרטיב
נרטולוגיה
הנמקה (ספרות)
השעיית הספק
Twofish

| --- | --- |

 מידע כללי
 תכנון:  ברוס שנייר
 פרסום:  2000
 מבוסס על:  Blowfish, SQUARE
 גרסאות מתקדמות:  Threefish
 מבנה הצופן
 אורך מפתח:  128/192/256 סיביות
 אורך בלוק:  128 סיביות
 מבנה:  רשת פייסטל מאוזנת
 מספר סבבים:  16
 
Twofish הוא צופן בלוקים סימטרי שפותח ב-1998 בחברת Counterpane Labs על ידי צוות קריפטוגרפים בראשות ברוס שנייר, על מנת לשמש כמועמד לתקן ההצפנה המתקדם. דורג שלישי בחמשת המועמדים המובילים והפסיד לריינדל. האלגוריתם פועל על בלוקים בגודל 128 סיביות וטווח מפתח מ-128 עד 256 סיביות והוא ממוטב למעבדי 32 סיביות. בעת התחרות לתקן הוכרז על ידי NIST כמו לגבי יתר המועמדים המובילים שלא התגלו בו חולשות ולא ידוע על התקפה יעילה נגדו. הצופן נחשב כממשיכו של Blowfish וגם הוא חופשי לשימוש ואינו מוגן בזכויות יוצרים או פטנט. הוא בנוי בסגנון רשת פייסטל בשישה-עשר סבבים וכולל;
פונקציה חד-חד-ערכית ועל המיוצגת על ידי ארבע תיבות החלפה (S-box) לא ליניאריות תלויות מפתח, בגודל 8x8 סיביות.
הכפלה במטריצת MDS קיצור של maximum distance separable, שהיא פונקציה ליניארית קבועה 4x4 מעל שדה סופי  F_{2^{8}} וצמצום בפולינום פרימיטיבי קבוע.
התמרת פסבדו-אדמר PHT. פונקציית ערבוב הפועלת על זוגות משתנים בני 32 סיביות כדלהלן; בהינתן  a,b הפלט הוא  a'=(a+b){\mbox{ mod }}2^{32} ו- b'=(a+2b){\mbox{ mod }}2^{32}.
הזזה מעגלית בסיביות (bitwise rotation), כלומר לאחר כל הזזה סיבית הגלישה הנפלטת מצד אחד מוחזרת מהצד השני.
הלבנה שהיא XOR עם 128 סיביות מהמפתח לפני הסבב הראשון ואחרי הסבב האחרון.
תהליך הרחבת מפתח המתואר להלן.
יישום ממוטב של האלגוריתם במחשב 32 סיביות צורך כ-18 מחזורי שעון לבית או 1820 מחזורי שעון במעבד 8 סיביות. Twofish ניתן ליישום בחומרה בעלות של 14,000 שערים. תהליך הרחבת המפתח וכן סבב ההצפנה מתחשב במגוון אפשרויות כדי לאפשר איזון בין ביצועים לביטחון בהתאם לצורך. ההתקפה הטובה ביותר הידועה כנגד האלגוריתם היא התקפת גלוי נבחר עם  2^{22.5} טקסטים ו- 2^{51} ניסיונות בחמשה סבבים בלבד. עם מפתח בגודל 128 סיביות יישום בתוכנה של Twofish איטי מעט בהשוואה לריינדל ואילו עם מפתח 256 סיביות קיים יתרון קל ל-Twofish.
שיקולי פיתוח

אלגוריתם Twofish פותח במיוחד לפי דרישות תקן ההצפנה של המכון הלאומי לתקנים וטכנולוגיה של ארצות הברית:
אורך הבלוק נקבע ל-128 סיביות.
אורכי מפתח נקבעו ל-128, 192 או 256 סיביות.
יעילות הן בחומרה והן בתוכנה.
גמישות; יישום במגוון אפשרויות על פלטפורמות שונות ועם אורכי מפתח שונים וכן התאמה לשימוש כצופן זרם, פונקציית גיבוב או קוד אימות מסרים.
מבנה פשוט המסייע ביישום ובניתוח האלגוריתם.
מהירות הצפנה של כ-500 מחזורי שעון בגרסה הממוטבת.
פעולות אלגבריות פשוטות שאינן מערימות קשיים ביישום בתוכנה או בחומרה.
ביטחון; ההתקפה הטובה ביותר האפשרית כנגד האלגוריתם במלוא הסבבים תהיה בסיבוכיות של לא פחות מ- 2^{80}.
תיאור האלגוריתם

קלט: 128 סיביות טקסט קריא המיוצגים על ידי 16 בתים  p_{0},p_{1},...,p_{15}, מפתח  M בגודל 128, 192 או 256 סיביות.
פלט: 16 בתי צופן  c_{0},c_{1},...,c_{15}.
1. הקלט מפוצל לארבע מילים,  P_{0},P_{1},P_{2},P_{3} של 32 סיביות כל אחת לפי סדר בתים קטן (little-endian) כלומר הספרה הפחות משמעותית מוצבת בבית הראשון שבכתובת הזיכרון. הנוסחה היא:
(הערה: במעבד עם סדר בתים קטן (כמו בארכיטקטורת x86), בשפות C ו-C++‎ אין צורך בפעולת חישוב כלשהי בהמרה זו ובהמרה האחרונה בסעיף 6, כיוון שניתן להתייחס למצביע הקלט כאל כמצביע לשלם-32 במקום לבתים או להשתמש במבנה Union, כך שסיביות הקלט והפלט נותרות במקומן).
2. שלב הלבנה; מבצעים XOR עם 4 מילות מהמפתח המורחב  K (הכנת המפתח בהמשך):
3. בכל סבב מ-16 הסבבים, שתי המילים הראשונות  R_{0},R_{1} משמשות כקלט לפונקציה  F (להלן) שמקבלת כפרמטר גם את מספר הסבב, המילה השלישית  R_{2} מחוברת ב-XOR עם התוצאה הראשונה של  F ולאחר מכן מסובבת בהזזה מעגלית סיבית אחת ימינה. המילה הרביעית  R_{3} מסובבת בהזזה מעגלית שמאלה סיבית אחת ואז מחוברת ב-XOR עם התוצאה השנייה של  F. לאחר מכן שני החצאים מחליפים מקומות וחוזר חלילה. באופן פורמלי עבור  r=0 עד  15 מבצעים:
3.1  (F_{r,0},F_{r,1})=F(R_{r,0},R_{r,1},r)
3.2  R_{r+1,0}={\mbox{ROR}}_{1}(R_{r,2}\oplus F_{r,0})
3.3  R_{r+1,1}={\mbox{ROL}}_{1}(R_{r,3})\oplus F_{r,1}
3.4  R_{r+1,2}=R_{r,0}
3.5  R_{r+1,3}=R_{r,1}
כאן ROR מייצג Rotate Right שהיא פונקציית הזזה מעגלית לימין במספר סיביות לפי המציין התחתי ו-ROL מייצג Rotate Left.
4. מבצעים החלפה נוספת בין שני חצאי הקלט (למעשה מבטלים את ההחלפה מהסבב האחרון)
5. מבצעים הלבנה נוספת עם ארבע מילות מפתח מורחב נוספות.
 C_{i}=R_{16,(i+2){\mbox{ mod }}4}\oplus K_{i+4},\ \ \ \ i=0,...,3
6. התוצאה מומרת בחזרה ל-16 בתים לפי אותו סדר בתים:
 c_{i}=\left\lfloor {\frac {C_{\left\lfloor i/4\right\rfloor }}{2^{8(i{\mbox{ mod }}4)}}}\right\rfloor {\mbox{ mod }}2^{8},\ \ \ \ i=0,...,15
תיאור האלגוריתם > פונקציה F

הפונקציה  F מקבלת שלושה פרמטרים: שתי מילים  R_{0},R_{1} ומספר הסבב  r שמהווה אינדקס לערך המתאים במפתח המורחב.  R_{0} משמש קלט לפונקציית  g שמתוארת להלן המחזירה את  T_{0}. ו- R_{1} מסובב בהזזה מעגלית 8 סיביות שמאלה ואז משמש גם הוא קלט לפונקציה  g שמחזירה את  T_{1}. התוצאות משולבות יחד באמצעות פונקציית PHT בה מוסיפים שתי מילים מתאימות מהמפתח המורחב לפי  r, הפלט הוא הזוג  (F_{0},F_{1}) ובניסוח פורמלי:
תיאור האלגוריתם > פונקציה g

הפונקציה  g מקבלת כפרמטר מילה אחת  X בגודל 32 סיביות, מפצלת אותה לארבעה בתים, כל אחד מהם משמש אינדקס לתיבת ההחלפה המתאימה שמחזירה בית אחר. מייצגים את התוצאות כווקטור באורך 4 מעל השדה  F_{2^{8}} ומכפילים במטריצת MDS בגודל 4x4 (ראו תרשים). התוצאה מומרת בחזרה למילה אחת:
{\mbox{MDS}}={\begin{pmatrix}{\mbox{01 EF 5B 5B}}\\{\mbox{5B EF EF 01}}\\{\mbox{EF 5B 01 EF}}\\{\mbox{EF 01 EF 5B}}\end{pmatrix}}
כאשר  s_{i} היא תיבת החלפה ו- Z הוא התוצאה של  g. לצורך המרה בין אלמנטים בשדה  F_{2^{8}} לבין בתי הקלט משתמשים בפולינום הפרימיטיבי  v(x)=x^{8}+x^{6}+x^{5}+x^{3}+1 ממעלה 8. האלמנט  a=\textstyle \sum _{i=0}^{7}a_{i}x^{i} כאשר מקדמיו בינאריים, מתאים לבית  \textstyle \sum _{i=0}^{7}a_{i}2^{i}. זהו מיפוי טבעי במובן שפעולות חיבור הן בעצם XOR בלבד.
לצורך יעילות ביישום הן בתוכנה והן בחומרה מיישמים את הכפל במטריצה באמצעות סדרת פעולות XOR ו-Shift תוך שימוש בטכניקה שנקראת LFSR, כדלהלן:
והפונקציות L1, L2 הן אוגרי זיזה (LFSR) הראשון מבוסס על הסיבית הראשונה והשני על הסיביות הראשונה והשנייה והן מוגדרות כך:
(הסימן  \gg  מייצג הזזה לימין והסימן AND שנקרא וגם בודק האם הסיבית המתאימה דולקת, 0x02 היא סיבית LSB השנייה). התוצאה היא המרה של ערכי  z_{i} למילה בגודל 32 סיביות בסדר בתים קטן לפי הנוסחה  \textstyle Z=\sum _{i=0}^{3}z_{i}\cdot 2^{8i} (במעבד עם סדר בתים קטן, התוצאה מתקבלת במבנה הרצוי ואין צורך בהמרה כלשהי).
הרחבת מפתח

המפתח המורחב מכיל מערך של 40 מילים  K_{0},...,K_{39} וארבע תיבות החלפה מהפונקציה  g. המפתח כאמור יכול להיות  N=128,  N=192 או  N=256 סיביות. לצורך הכנת המפתח המורחב יהי  k=N/64, מכינים מהמפתח מערך  M בגודל  8k בתים  m_{0},...,m_{8k-1} (מרפדים באפסים אם נדרש), ממירים ל- 2k מילים בגודל 32 סיביות לפי סדר בתים little-endian. ואז ממירים את  M לשני וקטורים (זוגי ואי זוגי) כלומר  M_{e}=(M_{0},M_{2},...,M_{2k-2}) וכן  M_{o}=(M_{1},M_{3},...,M_{2k-1}). וקטור נוסף בגודל  k מיוצר מהמפתח בקבוצות של 8 סיביות, אותם מפרשים כווקטור מעל  F_{2^{8}} ומכפילים במטריצה 4x8 של קוד RS (ריד-סולומון) כמתואר בתרשים להלן. פעולת הכפל במטריצה נראית כך:
{\text{RS}}={\begin{pmatrix}{\text{01 A4 55 87 5A 58 DB 9E}}\\{\text{A4 56 82 F3 1E C6 68 E5}}\\{\text{02 A1 FC C1 47 AE 3D 19}}\\{\text{A4 55 87 5A 58 DB 9E 03}}\end{pmatrix}}
ואז מחשבים עבור  i=0,...,k-1 בסדר הפוך  S=(S_{k-1},S_{k-2},...,S_{0}):
להכפלה במטריצה בשיטת ריד-סולומון, משתמשים בפולינום פרימיטיבי  w(x)=x^{8}+x^{6}+x^{3}+x^{2}+1.
שלושת הווקטורים  M_{e},M_{o},S הם הבסיס לתהליך הרחבת המפתח.
הרחבת מפתח > פונקציה h

הפונקציה המשמשת להרחבת המפתח מקבלת פרמטר  X בגודל 32 סיביות ורשימה  L=(L_{0},...,L_{k-1}) של מילות 32 סיביות באורך  k ומפיקה מילה אחת. הפונקציה פועלת באופן איטרטיבי  k שלבים, בכל שלב 4 בתים עוברים בתיבות החלפה קבועות ומחוברים ב-XOR עם בתים מהרשימה  L ולסיום מועברים שוב בתיבות ההחלפה ומוכפלים במטריצת MDS. כדלהלן:
תחילה מפצלים לבתים כאשר  i=0,...,k-1 ו- j=0,...,3:
בשלב החלפה ו-XOR תחילה מציבים  y_{k,j}=x_{j} כאשר  j=0,...,3 ואז מחשבים לפי ערך  k:
|  k=4 |  k\geq 3 | In all cases |
| --- | --- | --- |
|  y_{3,0}=q_{1}[y_{4,0}]\oplus l_{3,0} |  y_{2,0}=q_{1}[y_{3,0}]\oplus l_{2,0} |  y_{0}=q_{1}[q_{0}[q_{0}[y_{2,0}]\oplus l_{1,0}]\oplus l_{0,0}] |
|  y_{3,1}=q_{0}[y_{4,1}]\oplus l_{3,1} |  y_{2,1}=q_{1}[y_{3,1}]\oplus l_{2,1} |  y_{1}=q_{0}[q_{0}[q_{1}[y_{2,1}]\oplus l_{1,1}]\oplus l_{0,1}] |
|  y_{3,2}=q_{0}[y_{4,2}]\oplus l_{3,2} |  y_{2,2}=q_{0}[y_{3,2}]\oplus l_{2,2} |  y_{2}=q_{1}[q_{1}[q_{0}[y_{2,2}]\oplus l_{1,2}]\oplus l_{0,2}] |
|  y_{3,3}=q_{1}[y_{4,3}]\oplus l_{3,3} |  y_{2,3}=q_{0}[y_{3,3}]\oplus l_{2,3} |  y_{3}=q_{0}[q_{1}[q_{1}[y_{2,3}]\oplus l_{1,3}]\oplus l_{0,3}] |
כאשר  q_{0},q_{1} הן תמורות קבועות של ערכים בגודל 8 סיביות המוגדרות להלן.
הווקטור  y_{i} מוכפל במטריצת MDS כמו בפונקציה  g לעיל:
הרחבת מפתח > תיבות החלפה S-box

כאמור תיבות ההחלפה תלויות במפתח, ליתר דיוק בווקטור  S שהוכן מהמפתח לעיל. דהיינו ארבע התיבות מחושבות מתוך  x_{i},y_{i} עבור  i=0,...,3 בפונקציה  h כאשר הרשימה  L היא  S בתמציתיות:  g(X)=h(X,S).
הרחבת מפתח > המפתח המורחב K

עם השלמת הגדרת הפונקציה  h, אפשר להשלים את תהליך הרחבת המפתח כדלהלן:
הקבוע  \rho  משמש כאן להכפלת בתים, התכונה שלו היא שהמילה  i\rho  מורכבת מארבעה בתים שווים בערכם ל- i. שימו לב שנעשה שימוש בהזזה מעגלית, בווקטורים  M_{e},M_{o} ובפונקציית PHT. התמורות הקבועות  q_{0} ו- q_{1} מחושבות מתוך 4 תמורות שונות, עבור קלט  x מחשבים את הפלט  y על ידי:
תחילה מפצלים את הבית לשני ניבלים, שעוברים שלב ערבוב עם פונקציה חד-חד-ערכית ועל, כל ניבל עובר בנוסף בתיבת החלפה של 4 סיביות קבועה משלו ואז מאחדים את הניבלים. תיבות ההחלפה 4-סיביות הן:
|  q_{0} |  q_{1} |
| --- | --- |
 t_{0}=[{\mbox{817D6F320B59ECA4}}]:  t_{0}=[{\mbox{28BDF76E31940AC5}}]
 t_{1}=[{\mbox{ECB81235F4A6709D}}]:  t_{1}=[{\mbox{1E2B4C376DA5F908}}]
 t_{2}=[{\mbox{BA5E6D90C8F32471}}]:  t_{2}=[{\mbox{4C75169A0ED82B3F}}]
 t_{3}=[{\mbox{D7F4126E9B3085CA}}]:  t_{3}=[{\mbox{B951C3DE647F208A}}]
הרחבת מפתח > פענוח

צופן Twofish משתמש בתהליך הכנה מעט שונה עבור פענוח. השוני הוא בסדר ההפוך של המפתח המורחב  K. בגרסאות הממוטבות ביישום האלגוריתם בפועל, נמנעים בדרך כלל מפעולות אריתמטיות מסובכות, אותם מחליפים בטבלאות החלפה פשוטות בהם הערכים קודדו מראש בהתאם. ובמקרה של יישום בחומרה מוגבלת כמו כרטיס חכם, מפרקים פעולות לפקודות בסיסיות ביותר כמו Shift ו-XOR, לעיתים על חשבון יעילות.
ראו גם

AES
Threefish
תרשים אלגוריתם Twofish. הסמל  \oplus  מייצג XOR והסמל  \boxplus  מייצג חיבור מודולו  2^{32}. הפונקציה ROL מייצגת הזזה מעגלית שמאלה בסיביות לפי המציין התחתי ואילו ROR מייצג הזזה מעגלית ימינה
דיסנט

| --- | --- |

 כללי
 תאריך הוצאה:  28 בפברואר 1995
 סוגה:  משחק ירי בגוף ראשון, Shoot 'em up
 פיתוח:  Parallax Software
 הוצאה לאור:  MacPlay 
 ארץ מקור:  ארצות הברית 
 שפות:  אנגלית 
 הפצה:  Interplay Productions
 סדרה:  Descent 
 דרישות תוכנה
 מצבי משחק:  שחקן יחיד משחק רשת
 פלטפורמות:  במחשב אישי (MS-DOS)
 אתר רשמי
 
דיסנט (אנגלית: Descent) הוא משחק מחשב תלת-ממדי בגוף ראשון אשר ראה אור בשנת 1995, וידוע בשל הפשטת השימוש בטכנולוגיית הרינדור והענקת שישה כיווני תזוזה לשחקן על מנת שיוכל להסתכל מסביב.
שחקנים מקצועיים מצליחים לזוז בעוד 20 כיוונים בנוסף לשישה הבסיסיים (למעלה-ימינה, למעלה-אחורה, למעלה-אחורה-שמאלה וכדומה). דיסנט הוליד שני המשכים (דיסנט II ודיסנט III), ובנוסף את דיסנט: פריספייס - משחק מלחמה בין כוכבי בגוף ראשון. דיסנט פותח על ידי פרלקס סופטוור והושק בשנת 1995. המשחק מחזיק בשיא גינס כמשחק מלחמה בגוף ראשון בתלת מימד מלא.